બસ !! શરૂઆત જ અહીંયાથી થાય છે. સીરીયાના શાસક પક્ષના કહેવા પ્રમાણે તેમણે એવો કોઈ હૂમલો કર્યો જ નથી. જ્યારે કોમન સેન્સ જેવી બાબત એ હતી કે આવા ખતરનાક હથિયારો સામાન્ય લોકો કે પછી વિપક્ષ પાસે તો આવી શકે નહીં. એટલે ડાયરેક્ટલી કે ઇનડાયરેક્ટલી સીરીયા સરકારનો તેમાં હાથ હોવો જ જોઈએ. પછી તો યુ.એન ( સંયુક્ત રાષ્ટ્રો ) પણ તરત હરકતમાં આવે છે. તેની પહેલા અમેરિકા પણ સીરીયા સરકારને કહી દે છે કે બસ હવે બહુ થયું તમે રાસાયણિક હથિયારોના આંતરરાષ્ટ્રિય કાયદાનું પાલન નહીં કરો તો પરિણામો ભોગવવા માટે તૈયાર રહેજો. એ જાણકારી રહે કે આ રાસાયણિક હુમલા પહેલાના ત્રણ વર્ષ દરમિયાન અમેરીકાએ સીરીયા સરકારને ઘણી વખત ચેતવણી આપેલી કે જો તમે વિદ્રોહી સમક્ષ કેમિકલ વેપન્સ “રાસાયણિક શસ્ત્રો” વાપરશો તો તમારે ગંભીર પરિણામો ભોગવવા માટે તૈયાર રહેવું પડશે !!! એટલે અમેરીકાએ તરત જ બ્રિટનનો દરવાજો ખખડાવ્યો, ફાંન્સને પણ તેનો ઈરાદો જણાવ્યો. આખરે સંયુક્ત રાષ્ટ્રો (યુ.એન) ની સહમતિથી નક્કી થયું કે સંયુક્ત રાષ્ટ્રોના અમુક પસંદ કરાયેલા પ્રતિનિધિઓ સીરીયાના રાસાયણિક હૂમલામાં અસરગ્રસ્ત વિસ્તારોની મૂલાકાત કરે અને સાચ્ચે જ હૂમલો થયો છે કે નહીં તેના પૂરાવા મેળવી લાવે.